Įsakymas netenka galios 2020-04-28:

Nacionalinė mokėjimo agentūra prie Žemės ūkio ministerijos, Įsakymas

Nr. BR1-105, 2020-04-17, paskelbta TAR 2020-04-27, i. k. 2020-08788

Dėl Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymo Nr. BR1-83 „Dėl Sankcijų pareiškėjams, paramos gavėjams, pažeidusiems pirkimų vykdymo tvarką, taikymo metodikos patvirtinimo“ pripažinimo netekusiu galios

Suvestinė redakcija nuo 2017-04-22 iki 2020-04-27

Įsakymas paskelbtas: Žin. 2013, Nr. 10-481, i. k. 11323MAISAK00BR1-83

Nauja redakcija nuo 2017-04-22:

Nr. BR1-211, 2016-09-01, paskelbta TAR 2017-04-21, i. k. 2017-06766

NACIONALINĖS MOKĖJIMO AGENTŪROS
PRIE ŽEMĖS ŪKIO MINISTERIJOS
DIREKTORIUS

ĮSAKYMAS

DĖL SANKCIJŲ PAREIŠKĖJAMS, PARAMOS GAVĖJAMS, PAŽEIDUSIEMS PIRKIMŲ VYKDYMO TVARKĄ, TAIKYMO METODIKOS PATVIRTINIMO

2013 m. sausio 23 d. Nr. BR1-83

Vilnius

Vadovaudamasis Lietuvos kaimo plėtros 2007–2013 metų programos administravimo taisyklių, patvirtintų Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“, 197.4 papunkčiu ir Lietuvos kaimo plėtros 2014–2020 metų programos administravimo taisyklių, patvirtintų Lietuvos Respublikos žemės ūkio ministro 2014 m. rugpjūčio 26 d. įsakymu Nr. 3D-507 „Dėl Lietuvos kaimo plėtros 2014–2020 metų programos administravimo taisyklių patvirtinimo“, 184 punktu,

t v i r t i n u Sankcijų pareiškėjams, paramos gavėjams, pažeidusiems pirkimų vykdymo tvarką, taikymo metodiką (pridedama).

Direktoriaus pavaduotojas,

pavaduojantis direktorių	Mindaugas Mincė

PATVIRTINTA

Nacionalinės mokėjimo agentūros

prie Žemės ūkio ministerijos

direktoriaus 2013 m. sausio 23 d. įsakymu Nr. BR1-83

(Nacionalinės mokėjimo agentūros

prie Žemės ūkio ministerijos

direktoriaus 2016 m. rugsėjo 1 d. įsakymo Nr. BR1-211 redakcija)

Sankcijų PAREIŠKĖJAMS, paramos gavėjams, pažeidusiems pirkimų vykdymo tvarką, taikymo metodika

1. Sankcijų pareiškėjams, paramos gavėjams, pažeidusiems pirkimų vykdymo tvarką, taikymo metodika (toliau – Metodika) nustato Lietuvos kaimo plėtros 2007–2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“, Lietuvos žuvininkystės sektoriaus 2007–2013 metų veiksmų programos administravimo taisyklėse, patvirtintose Lietuvos Respublikos žemės ūkio ministro 2007 m. liepos 13 d. įsakymu Nr. 3D-339 „Dėl Lietuvos žuvininkystės sektoriaus 2007–2013 metų veiksmų programos administravimo taisyklių patvirtinimo“, Lietuvos kaimo plėtros 2014–2020 metų programos administravimo taisyklėse, patvirtintose Lietuvos Respublikos žemės ūkio ministro 2014 m. rugpjūčio 26 d. įsakymu Nr. 3D-507 „Dėl Lietuvos kaimo plėtros 2014–2020 metų programos administravimo taisyklių patvirtinimo“, Lietuvos žuvininkystės sektoriaus 2014–2020 metų veiksmų programos administravimo taisyklėse, patvirtintose Lietuvos Respublikos žemės ūkio ministro 2015 m. vasario 9 d. įsakymu Nr. 3D-75 „Dėl Lietuvos žuvininkystės sektoriaus 2014–2020 metų veiksmų programos administravimo taisyklių patvirtinimo“ bei valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių taisyklėse nurodytų sankcijų taikymo taisykles pareiškėjams, paramos gavėjams, pažeidusiems pirkimų vykdymo tvarką, siekiant, jog sankcijos būtų proporcingos nustatytiems pažeidimams.

2. Metodika skirta nustatyti paramos sumažinimo sumą, išreiškiant ją konkrečiais sankcijų dydžiais.

3. Metodika taikoma Nacionalinėje mokėjimo agentūroje prie Žemės ūkio ministerijos (toliau – Agentūra) vertinant pirkimo procedūras, atliktas perkančiųjų organizacijų, vykdančių pirkimus pagal Lietuvos Respublikos viešųjų pirkimų įstatymą, jo pagrindu priimtus poįstatyminius teisės aktus ir (arba) supaprastintų pirkimų taisykles (1 priedas) ir neperkančiųjų organizacijų, vykdančių pirkimus pagal Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklių patvirtinimo“, Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2007 m. birželio 13 d. įsakymu Nr. 3D-304 „Dėl Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisyklių patvirtinimo“, Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-924 „Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2014–2020 metų programos priemones, prekių, paslaugų ar darbų pirkimo taisyklių patvirtinimo“, Projekto vykdytojo, pretenduojančio gauti paramą iš Europos jūrų reikalų ir žuvininkystės fondo pagal Lietuvos žuvininkystės sektoriaus 2014–2020 metų veiksmų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2015 m. spalio 28 d. įsakymu Nr. 3D-799 „Dėl Projekto vykdytojo, pretenduojančio gauti paramą iš Europos jūrų reikalų ir žuvininkystės fondo pagal Lietuvos žuvininkystės sektoriaus 2014–2020 metų veiksmų programos priemones, prekių, paslaugų ar darbų pirkimo taisyklių patvirtinimo“, bei Paramos gavėjo, pretenduojančio gauti paramą iš Lietuvos valstybės biudžeto lėšų pagal Kaimo bendruomenių vykdomų projektų prekių, paslaugų ir darbų pirkimų organizavimo taisykles, patvirtintas Lietuvos Respublikos žemės ūkio ministro 2011 m. lapkričio 24 d. įsakymu Nr. 3D-868 „Dėl Kaimo bendruomenių vykdomų projektų prekių, paslaugų ir darbų pirkimų organizavimo taisyklių patvirtinimo“ (toliau – Pirkimų taisyklės) (2 priedas).

4. Metodika nustato principus, kriterijus bei požymių skalę, kuriais turi vadovautis Agentūros valstybės tarnautojai bei darbuotojai, dirbantys pagal darbo sutartis, vertinantys pirkimo procedūras ir sutarties pasirašymo tinkamumą, nustatydami tikslų sankcijos dydį tais atvejais, kai pareiškėjai, paramos gavėjai vykdė pirkimus nesilaikydami pirkimų procedūrų tvarkos, taip pat principus, kriterijus bei požymių skalę, kuriais turi vadovautis Agentūros valstybės tarnautojai bei darbuotojai, dirbantys pagal darbo sutartis, vertinantys mokėjimo prašymus, nustatydami tikslų sankcijos dydį tais atvejais, kai pareiškėjai, paramos gavėjai pažeidė pirkimo sutarties vykdymo eigą.

5. Didžiausia sankcija už nustatytą (-us) pirkimo pažeidimą (-us) – 100 proc. nuo priskaičiuotos paramos sumos konkrečiai investicijai, kuri įsigyta pažeidžiant teisės aktus.

6. Jei nustatomas daugiau nei vienas pirkimo pažeidimas, taikoma didžiausia iš galimų taikyti sankcija.

7. Sankcijos dydis skaičiuojamas nuo priskaičiuotos paramos sumos konkrečiai investicijai, kuri įsigyta pažeidžiant pareiškėjų, paramos gavėjų pirkimų procedūrų vykdymo tvarką reglamentuojančius teisės aktus arba pirkimo sutarties vykdymo tvarką reglamentuojančius teisės aktus.

8. Agentūros valstybės tarnautojai ar darbuotojai, dirbantys pagal darbo sutartis, Agentūros komisija (-os) arba nepriklausomi ekspertai (jei pastariesiems suteiktas įgaliojimas atlikti šią funkciją), nustatę pirkimų tvarkos arba pirkimo sutarties vykdymo pažeidimų, turi nustatyti ir nurodyti pažeidimo objektą (konkrečią investiciją) ir siūlomos taikyti sankcijos dydį (procentais).

9. Konkretų nekompensuojamos sumos dydį apskaičiuoja Agentūros valstybės tarnautojai ar darbuotojai, dirbantys pagal darbo sutartis, tikrinantys mokėjimo prašymus, arba nepriklausomi ekspertai (jei pastariesiems suteiktas įgaliojimas atlikti šią funkciją).

10. Sankcijos dydis gali būti mažinamas (jeigu konkrečiame priedo punkte numatyta mažinimo galimybė) atsižvelgiant į:

10.1. pažeidimo sunkumą, mastą (pvz., ar turėjęs būti atmestas tiekėjas atitinka minimalius kvalifikacinius reikalavimus),

10.2. pobūdį ir pasekmes (pvz., ar nebūtų laimėjęs kitas dalyvavęs tiekėjas, ar racionaliai panaudotos lėšos, ar tinkamai būtų įgyvendintas projektas),

10.3. įtaką tiekėjų konkurencijai (pvz., ar pasiūlymą pateikė daugiau negu vienas tiekėjas),

10.4. skaidrumo, lygiateisiškumo ir nediskriminavimo principus (pvz., ar visi dalyvavę tiekėjai buvo informuoti vienodai, ar nebuvo įtakos tiekėjų sprendimui dalyvauti pirkimo procedūrose).

11. Jeigu pažeidimas yra tik formalaus pobūdžio (neturi jokio faktinio ar galimo finansinio poveikio), sankcijos netaikomos.

12. Jeigu nustatoma Metodikoje neaprašytų pirkimų pažeidimų, Agentūros valstybės tarnautojai ar darbuotojai, dirbantys pagal darbo sutartis, Agentūros komisija (-os) arba nepriklausomi ekspertai turėtų elgtis vadovaudamiesi analogiškais principais, taikydami artimiausią pagal turinį pažeidimo aprašymą.

_____________________

Priedo pakeitimai:

Nr. BR1-251, 2015-08-19, paskelbta TAR 2015-08-24, i. k. 2015-12523

Sankcijų pareiškėjams, paramos gavėjams, pažeidusiems pirkimų vykdymo tvarką, taikymo metodikos

1 priedas

SANKCIJŲ DYDŽIAI, KAI PIRKIMAS ATLIEKAMAS PAGAL LIETUVOS RESPUBLIKOS VIEŠŲJŲ PIRKIMŲ ĮSTATYMĄ

1. Kreipimosi į tiekėjus, skelbimo apie pirkimą ir pirkimo objekto apibūdinimo pažeidimai:

Nr.	Pažeidimas	Pažeidimo turinys	Rekomenduojamas sankcijos dydis
1.1.	Skelbimo apie pirkimą nepaskelbimas	Pirkimas pradėtas nesilaikant Europos Sąjungos direktyvose (toliau – Direktyvos), Lietuvos Respublikos viešųjų pirkimų įstatyme (toliau – Viešųjų pirkimų įstatymas) ar perkančiosios organizacijos supaprastintų pirkimų taisyklėse (toliau – Supaprastintų pirkimų taisyklės) numatytų skelbimo apie pirkimą reikalavimų, įskaitant skaidrumo principo pažeidimus (pvz., sudaromos sąlygos laimėti pirkimą konkrečiam tiekėjui, susijusiam asmeniui), išskyrus 1.2 papunktyje nurodytus atvejus.	100 proc. dydžio sankcija.
1.2.	Kreipimosi į tiekėjus reikalavimų nesilaikymas / interesų konfliktas	Apklausiami tiekėjai, kurių vykdoma veikla nesusijusi su pirkimo objektu, pirkimas įvykdytas nesilaikant kreipimosi į tiekėjus procedūrų, įskaitant skaidrumo ir lygiateisiškumo principų pažeidimus, sudaromos sąlygos laimėti pirkimą konkrečiam, susijusiam asmeniui (pvz.: sudaroma sutartis su giminystės ryšiais susijusiu asmeniu ir šie ryšiai patvirtinami atsakingų institucijų, sudaroma sutartis su įmone, kurios turimų akcijų kiekis leidžia daryti įtaką pareiškėjui, paramos gavėjui, įmonės priimamiems sprendimams, apklausiami skirtingų įmonių, kuriose dirba tie patys asmenys arba kurios yra įsteigtos to paties asmens, atstovai, nesielgiama vienodai su visais tiekėjais, nepateikiama visa būtina informacija). Pastaba. Sankcija netaikoma, jei yra gauti ne mažiau kaip trys pasiūlymai, atitinkantys visus reikalavimus, ir sutartis sudaroma su tiekėju, pateikusiu visus reikalavimus atitinkantį pasiūlymą.	100 proc. dydžio sankcija.
1.3.	Papildomi darbai, paslaugos ar prekės perkami nevykdant Direktyvų / Viešųjų pirkimų įstatymo / Supaprastintų pirkimų taisyklių nustatytų pirkimo procedūrų	Pagrindinė pirkimo sutartis sudaryta laikantis Direktyvų / Viešųjų pirkimų įstatymo / Supaprastintų pirkimų taisyklių, tačiau vėliau sudaryta viena ar daugiau papildomų sutarčių / susitarimų (nepriklausomai nuo to, ar tai buvo įforminta raštu) nesilaikant Direktyvų / Viešųjų pirkimų įstatymo / Supaprastintų pirkimų taisyklių nuostatų, reguliuojančių papildomų darbų, paslaugų ar prekių pirkimų vykdymą ir jeigu bendra sutarčių, sudarytų dėl papildomų darbų arba paslaugų, vertė viršija 50 proc. pradinės pirkimo sutarties vertės;	100 proc. dydžio sankcija. Jeigu bendra sutarčių, sudarytų dėl papildomų darbų, paslaugų ar prekių vertė neviršija 50 proc. pradinės pirkimo sutarties vertės, taikoma 25 proc. dydžio sankcija.
1.4.	Dirbtinai suskaidomos prekių, paslaugų ar darbų viešojo pirkimo sutartys	Dirbtinai suskaidomas planuojamas pirkimas siekiant išvengti tinkamo pirkimo būdo parinkimo pagal Direktyvas / Viešųjų pirkimų įstatymą / Supaprastintų pirkimų taisykles. Perkamos panašios prekės / paslaugos / darbai, tačiau siekiant išvengti griežtesnio ar tarptautinio pirkimo ribos atliekami keli pirkimai taikant supaprastintą tvarką.	100 proc. dydžio sankcija.
1.5.	Nesilaikoma pasiūlymų priėmimo terminų ar paraiškų dalyvauti pirkimo procedūroje priėmimo terminų	Nustatomi trumpesni pasiūlymų / paraiškų dalyvauti pirkimo procedūroje priėmimo terminai, nei reikalaujama Direktyvose / Viešųjų pirkimų įstatyme / Supaprastintų pirkimų taisyklėse.	25 proc. dydžio sankcija, jeigu terminas sutrumpinamas 50 – 100 proc. 10 proc. dydžio sankcija, jeigu laikotarpis sutrumpinamas mažiau nei 50, bet daugiau nei 30 proc. 5 proc. dydžio sankcija, jeigu laikotarpis sutrumpinamas 30 – 1 proc.
1.6.	Nepaskelbiama apie pasiūlymų pateikimo / paraiškų dalyvauti pirkimo procedūroje pateikimo termino pratęsimą	Pasiūlymų pateikimo terminai (arba paraiškų dalyvauti pirkimo procedūroje pateikimo terminai) buvo pratęsti ir apie tai nepaskelbta pagal atitinkamas taisykles.	10 proc. dydžio sankcija. 5 proc. dydžio sankcija, jeigu apie pratęstus terminus nepaskelbta pagal atitinkamas taisykles, bet tiekėjai informuoti kitu būdu.
1.7.	Pirkimo dokumentuose nurodyti ne visi kvalifikaciniai reikalavimai ir (ar) pirkimo sutarties pasirašymo sąlygos arba jie netiksliai apibrėžti	Pirkimo procedūra įvykdyta laikantis paskelbimo reikalavimų, nurodytų Direktyvose / Viešųjų pirkimų įstatyme / Supaprastintų pirkimų taisyklėse, bet pirkimo dokumentuose nurodyti ne visi privalomi kvalifikaciniai reikalavimai ir (ar) pirkimo sutarties pasirašymo sąlygos arba jie netiksliai apibrėžti, arba pirkimo procedūros metu pritaikyti kvalifikaciniai reikalavimai ir (arba) pirkimo sutarties pasirašymo sąlygos, neatitinkantys tų, kuriuos perkančioji organizacija nurodė pirkimo dokumentuose.	25 proc. dydžio sankcija. 5 proc. dydžio sankcija, jei pakeistos ne esminės (kaina, objektas, terminai, apmokėjimo tvarka) sutarties pasirašymo sąlygos.
1.8.	Neteisėtų kvalifikacinių ir (arba) pirkimo sutarties pasirašymo kriterijų taikymas vykdant pirkimo procedūrą	Pirkimas buvo įvykdytas taikant neteisėtus kriterijus (t. y. tiekėjai negali dalyvauti pirkimo procedūrose dėl neteisėtų apribojimų, nustatytų pirkimo dokumentuose (pvz., neproporcingas pirkimo objektui kvalifikacinis reikalavimas ir t. t.)) arba šių kriterijų nustatymas buvo klaidingas ir (ar) diskriminuojantis.	25 proc. dydžio sankcija.
1.9.	Diskriminacinė techninė specifikacija	Nustatomi per daug specifiniai techniniai standartai ar reikalavimai, todėl neužtikrinamos vienodos sąlygos visiems pirkimo dalyviams arba sukuriamos nepateisinamos kliūtys, trukdančios konkurencijai.	25 proc. dydžio sankcija. 5 proc. dydžio sankcija, jeigu gautas daugiau nei 1 pasiūlymas.
1.10.	Nepakankamai apibrėžtas pirkimo objektas	Skelbime arba pirkimo sąlygose pateiktas perkamo objekto aprašymas yra nepakankamai tikslus, kad tiekėjai galėtų nustatyti perkamą objektą ar perkančioji organizacija galėtų sudaryti pirkimo sutartį.	10 proc. dydžio sankcija.

2. Tiekėjų kvalifikacijos / pasiūlymų vertinimo pažeidimai

Nr.	Pažeidimas	Pažeidimo turinys	Rekomenduojamas sankcijos dydis
2.1.	Neleistinos derybos pirkimo procedūros metu	Pirkimas buvo vykdomas atviros arba ribotos procedūros būdu, bet perkančioji organizacija derėjosi su dalyviais, išskyrus atvejus, kai diskusijos vyko išskirtinai dėl pateiktų pasiūlymų paaiškinimo arba patikslinimo, arba perkančiosios organizacijos įpareigojimų paaiškinimo.	5 proc. dydžio sankcija.
2.2.	Netinkamas tiekėjų kvalifikacijos vertinimas	Kvalifikacijos vertinimo kriterijai buvo pakeisti jau po vokų plėšimo procedūros, siekiant palengvinti reikalavimus tiekėjams, kad jų kvalifikacija būtų pripažinta tinkama, arba siekiant pašalinti tam tikrus tiekėjus. Taip pat, kai tiekėjų kvalifikacija vertinama aplaidžiai, neskaidriai ir pirkimo laimėtoju paskelbiamas kvalifikacinių reikalavimų neatitinkantis tiekėjas (t. y. nepakankamai patikrinta tiekėjo kvalifikacija).	25 proc. dydžio sankcija. 10 proc. dydžio sankcija, jei nustatoma bent viena iš žemiau paminėtų lengvinančių aplinkybių, arba 5 proc. dydžio sankcija, jei nustatomos ne mažiau kaip 2 iš žemiau paminėtų lengvinančių aplinkybių:  jei pasiūlymus dalyvauti pirkimo procedūroje pateikė daugiau nei vienas tiekėjas;  jei vykusioje pirkimo procedūroje pirkimo laimėtoju nebūtų nustatytas kitas tiekėjas;  jei buvo įgyvendintas racionalaus lėšų panaudojimo principas.
2.3.	Netinkamas tiekėjų pasiūlymų vertinimas	Vykdant pirkimo procedūras bei vertinant tiekėjo (-ų) pasiūlymus nesilaikyta Direktyvų / Viešųjų pirkimų įstatymo / Supaprastintų pirkimų taisyklių nustatytų procedūrų / reikalavimų (pvz., pirkimo dokumentų reikalavimų neatitinkantis pasiūlymas pripažintas atitinkančiu pirkimo dokumentų reikalavimus, prašyta pateikti papildomus dokumentus, dėl kurių pirkimo dokumentų reikalavimų neatitinkantis pasiūlymas tampa juos atitinkančiu, perkančioji organizacija taiko lengvatines sąlygas vienam iš kandidatų, skirtingai traktuoja vienodas situacijas vieno iš tiekėjų naudai, taisoma pasiūlyme pateikta informacija, pakeičiamas pasiūlymas, taikant ekonominio naudingumo kriterijų neatmetamas pasiūlymas, kuriame su techniniais duomenimis pateikiama kaina, nesilaikyta derybų tvarkos ir pan.).	25 proc. dydžio sankcija. 10 proc. dydžio sankcija, kai nustatomos ne mažiau kaip 2 iš žemiau paminėtų lengvinančių aplinkybių, arba 5 proc. dydžio sankcija, jei nustatomos ne mažiau kaip 3 iš žemiau paminėtų lengvinančių aplinkybių:  jei pasiūlymas turėjo būti atmestas tik dėl pasiūlymo formos užpildymo trūkumų;  jei pasiūlymus dalyvauti pirkimo procedūroje pateikė daugiau nei vienas tiekėjas;  jei turėjęs būti atmestas pasiūlymas atitiko kvalifikaciją;  jei vykusioje pirkimo procedūroje pirkimo laimėtoju nebūtų nustatytas kitas tiekėjas;  jei buvo įgyvendintas racionalaus lėšų panaudojimo principas.
2.4.	Netinkamas tiekėjų kainų vertinimas	Vertinant tiekėjo (-ų) nustatytą kainą (-as) nesilaikyta Direktyvų / Viešųjų pirkimų įstatymo / Supaprastintų pirkimų taisyklių nustatytų procedūrų / reikalavimų (pvz., neprašyta pagrįsti neįprastai mažos kainos, ištaisyti kainos aritmetinių klaidų, laimėtoju pripažintas tiekėjas, kurio kaina yra nepagrįsta ir padidinta ir pan.).	25 proc. dydžio sankcija. 2 proc. dydžio sankcija, jeigu neištaisytos aritmetinės klaidos, o jas ištaisius nepasikeistų tiekėjų pasiūlymų eilė.
2.5.	Informavimo apie pirkimo procedūros rezultatus trūkumai ir (ar) atidėjimo termino nesilaikymas	Pirkimas įvykdytas laikantis Viešųjų pirkimų įstatymo nuostatų, tačiau tiekėjas (-ai) neinformuotas (-i) apie pirkimo procedūros rezultatus, sudarytą sutartį, netaikytas atidėjimo terminas, Viešųjų pirkimų tarnyba neinformuota apie sutarties sudarymą ir pan.	5 proc. dydžio sankcija.
2.6.	Nesilaikyta tiekėjų pretenzijų nagrinėjimo procedūrų	Nesilaikyta Direktyvų / Viešųjų pirkimų įstatymo / Supaprastintų pirkimų taisyklių nustatytų procedūrų nagrinėjant pretenzijas (pvz., neišnagrinėta laiku, tiekėjai neinformuoti apie pretenzijos išnagrinėjimą, nepratęstos pirkimo procedūros datos ir pan.).	5 proc. dydžio sankcija.
2.7.	Interesų konfliktas	Kai kompetentinga teisminė arba administracinė institucija nustato interesų konfliktą, susijusį su pareiškėju, paramos lėšų gavėju arba perkančiąja organizacija arba kaip perkama iš susijusių įmonių, kai pasiūlymą pateikusios įmonės vadovas ar kitas atsakingas už pirkimą asmuo yra suinteresuotas neteisėtai pasipelnyti, todėl pasiūlo padidintą kainą ir pan.	100 proc. dydžio sankcija.
2.8.	Pasirašyta viešojo pirkimo sutartis neatitinka pirkimo dokumentų / tiekėjo pasiūlymo	Į pasirašytą viešojo pirkimo sutartį perkeltos ne visos pirkimo dokumentų sutartinės nuostatos ir (ar) tiekėjo pasiūlymo duomenys ir (arba) pakeisti pirkimo sąlygose / tiekėjo pasiūlyme pateikti duomenys ir nepateiktas susitarimas dėl viešojo pirkimo sutarties sąlygų atitaisymo. Sankcija taikoma tiek rašytiniams sutarties pakeitimams, tiek de facto atliktiems sutarties pakeitimams. Jeigu pažeidimas susijęs tik su konkrečia pirkimo objekto dalimi, sankcija taikoma tik tai pirkimo objekto daliai. Pastaba. Sankcija netaikoma, jei buvo sumažinta perkamo objekto apimtis, proporcingai sumažinant sutarties vertę, nors tokios galimybės nebuvo numatyta sutartyje. Sankcija taip pat netaikoma, jeigu pirkimo sutartis buvo pasirašyta su tiekėju, kurio neatitinkantis pirkimo dokumentų reikalavimų pasiūlymas buvo pripažintas laimėtoju ir už tai taikoma sankcija pagal šio Metodikos priedo lentelės 2.3 papunktį.	25 proc. dydžio sankcija.

3. Sutarties vykdymo pažeidimai:

Nr.	Pažeidimas	Pažeidimo turinys	Rekomenduojamas sankcijos dydis
3.1.	Pasirašyta viešojo pirkimo sutartis pakeista nesilaikant nustatytų reikalavimų	Nesilaikyta Viešųjų pirkimų įstatyme bei Viešųjų pirkimų tarnybos direktoriaus įsakymuose ir (ar) viešojo pirkimo sutartyje nustatytų būtinų sąlygų keičiant viešųjų pirkimų sutartį / negautas Viešųjų pirkimų tarnybos sutikimas keisti sutartį. Tais atvejais, kai Viešųjų pirkimų tarnybos sutikimo nereikalaujama, po sutarties pasirašymo pakeistos esminės sutarties sąlygos: kaina, prekių / paslaugų / darbų pobūdis, užbaigimo terminas, mokėjimo sąlygos ir naudojamos medžiagos. Pastaba. Sankcija taikoma tiek rašytiniams sutarties pakeitimams, tiek de facto atliktiems sutarties pakeitimams. Jeigu pirkimas buvo skaidytas į dalis, dėl kurių buvo sudaromos atskiros sutartys, ir pažeidimas susijęs tik su konkrečia pirkimo objekto dalimi, sankcija taikoma tik dėl tos konkrečios dalies. Jeigu pareiškėjui, paramos gavėjui yra taikomas išlaidų kompensavimo būdas (t. y. kai pareiškėjas, paramos gavėjas už prekes / paslaugas / darbus visiškai atsiskaito savo lėšomis ir vėliau deklaruoja šias išlaidas teikdamas mokėjimo prašymą) ir sutarties pakeitimu yra pabloginama tiekėjo padėtis, sankcijos netaikomos.	Jei buvo pakeistos esminės pirkimo sutarties sąlygos, taikoma 25 proc. dydžio sankcija. Jeigu sutarties vertė pakeista ne daugiau kaip 10 proc., taikomos sankcijos dydis lygus du kartus už pažeidimo vertę didesnei sumai. Jeigu sutarties įvykdymo terminas pratęsiamas ne daugiau kaip 10 kalendorinių dienų perkant prekes ir paslaugas, o perkant darbus – ne daugiau kaip 30 kalendorinių dienų, taikomos sankcijos dydis apskaičiuojamas sutarties vertę dalinant iš sutarčiai įvykdyti skirtų kalendorinių dienų skaičiaus, o gautą dalmenį padauginant iš dienų, kuriomis pakeistas sutarties įvykdymo terminas, skaičiaus. Šiuo būdu apskaičiuojama sankcija negali viršyti 25 proc. sutarties vertės.
3.2.	Viešojo pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Direktyvų / Viešųjų pirkimų įstatymo / Supaprastintų pirkimo taisyklių, tačiau vėliau buvo sumažinta perkamo objekto apimtis, proporcingai nesumažinus sutarties vertės. (Sankcija taikoma ir tais atvejais, kai sutaupyta suma skiriama kitoms projekto tikslus atitinkančioms investicijoms atlikti). Pastaba. Sankcija netaikoma, jei buvo sumažinta perkamo objekto apimtis, proporcingai sumažinant sutarties vertę, nors tokios galimybės nebuvo numatyta sutartyje.	Nekompensuojama 100 proc. perkamo objekto dalies, kurios buvo atsisakyta, vertės, taip pat taikoma 25 proc. dydžio sankcija, jei atsisakytos objekto dalies vertė sudaro daugiau kaip 25 proc. visos pirkimo objekto vertės.

____________________________

Priedo pakeitimai:

Nr. BR1-894, 2013-08-20, Žin., 2013, Nr. 90-4504 (2013-08-23), i. k. 11323MAISAK0BR1-894

Nr. BR1-251, 2015-08-19, paskelbta TAR 2015-08-24, i. k. 2015-12523

Nr. BR1-385, 2015-12-02, paskelbta TAR 2015-12-07, i. k. 2015-19374

Sankcijų pareiškėjams, paramos gavėjams, pažeidusiems pirkimų vykdymo tvarką, taikymo metodikos

2 priedas

SANKCIJŲ DYDŽIAI, KAI PIRKIMAS ATLIEKAMAS PAGAL PIRKIMŲ TAISYKLES

1. Kreipimosi į tiekėjus, skelbimo apie pirkimą ir pirkimo objekto apibūdinimo pažeidimai:

Nr.	Pažeidimas	Pažeidimo turinys	Rekomenduojamas sankcijos dydis
1.1.	Kreipimosi į tiekėjus reikalavimų nesilaikymas / interesų konfliktas	Apklausiami tiekėjai, kurių vykdoma veikla nesusijusi su pirkimo objektu, pirkimas įvykdytas nesilaikant kreipimosi į tiekėjus procedūrų, įskaitant skaidrumo ir lygiateisiškumo principų pažeidimus, sudaromos sąlygos laimėti pirkimą konkrečiam, susijusiam asmeniui (pvz.: sudaroma sutartis su giminystės ryšiais susijusiu asmeniu ir šie ryšiai patvirtinami atsakingų institucijų, sudaroma sutartis su įmone, kurios turimų akcijų kiekis leidžia daryti įtaką pareiškėjui, paramos gavėjui, įmonės priimamiems sprendimams, apklausiami skirtingų įmonių, kuriose dirba tie patys asmenys arba kurios yra įsteigtos to paties asmens, atstovai, nesielgiama vienodai su visais tiekėjais, nepateikiama visa būtina informacija). Pastaba. Sankcija netaikoma, jei yra gauti ne mažiau kaip trys pasiūlymai, atitinkantys visus reikalavimus, ir sutartis sudaroma su tiekėju, pateikusiu visus reikalavimus atitinkantį pasiūlymą.	100 proc. dydžio sankcija.
1.2.	Skelbimo apie pirkimą nepaskelbimas / netinkamas paskelbimas	Skelbimas apie pirkimą paskelbiamas netinkamomis priemonėmis, pvz., netinkamame laikraštyje.	100 proc. dydžio sankcija.
1.3.	Papildomi darbai, paslaugos ar prekės perkami nevykdant Pirkimų taisyklėse nustatytų pirkimo procedūrų	Pagrindinė pirkimo sutartis sudaryta įvykdžius tinkamas pirkimo procedūras, tačiau vėliau sudaryta viena ar daugiau papildomų sutarčių (nepriklausomai nuo to, ar jos buvo įformintos raštu) nesilaikant pirkimų procedūrų, reguliuojančių papildomų darbų arba paslaugų vertė viršija 50 proc. pradinės pirkimo sutarties vertės.	100 proc. dydžio sankcija. Jeigu bendra sutarčių, sudarytų dėl papildomų darbų, paslaugų ar prekių vertė neviršija 50 proc. pradinės pirkimo sutarties vertės, taikoma 25 proc. dydžio sankcija.
1.4.	Dirbtinai suskaidomos prekių, paslaugų ar darbų pirkimo sutartys	Dirbtinai suskaidomas planuojamas pirkimas siekiant išvengti tinkamo pirkimo būdo parinkimo pagal Pirkimų taisykles. Perkamos panašios prekės / paslaugos / darbai, tačiau siekiant išvengti griežtesnės pirkimo ribos atliekami keli pirkimai taikant supaprastintą tvarką.	100 proc. dydžio sankcija.
1.5.	Nesilaikoma pasiūlymų priėmimo terminų ar paraiškų dalyvauti pirkimo procedūrose priėmimo terminų	Nustatomi trumpesni pasiūlymų / paraiškų dalyvauti pirkimo procedūrose priėmimo terminai, nei reikalaujama Pirkimų taisyklėse.	25 proc. dydžio sankcija, jeigu terminas sutrumpinamas 50 – 100 proc. 10 proc. dydžio sankcija, jeigu laikotarpis sutrumpinamas mažiau nei 50, bet daugiau nei 30 proc. 5 proc. dydžio sankcija, jeigu laikotarpis sutrumpinamas 30 – 1 proc.
1.6.	Nepaskelbiama apie pasiūlymų pateikimo / paraiškų dalyvauti pirkimo procedūrose pateikimo termino pratęsimą	Pasiūlymų pateikimo terminai (arba paraiškų dalyvauti pirkimo procedūrose pateikimo terminai) buvo pratęsti ir apie tai nepaskelbta pagal atitinkamas taisykles.	10 proc. dydžio sankcija. 5 proc. dydžio sankcija, jeigu apie pratęstus terminus nepaskelbta pagal atitinkamas taisykles, bet tiekėjai informuoti kitu būdu.
1.7.	Pirkimo dokumentuose nurodyti nepagrįsti ir neproporcingi pirkimo objekto kvalifikaciniai kriterijai arba jie netiksliai apibrėžti	Pirkimo procedūra įvykdyta laikantis paskelbimo reikalavimų, nurodytų Pirkimų taisyklėse, bet pirkimo dokumentuose nurodyti nepagrįsti ir neproporcingi pirkimo objekto kvalifikaciniai kriterijai arba jie netiksliai apibrėžti, arba pirkimo procedūros metu pritaikyti kvalifikaciniai reikalavimai, neatitinkantys tų, kuriuos neperkančioji organizacija nurodė pirkimo dokumentuose.	25 proc. dydžio sankcija.
1.8.	Diskriminacinė techninė specifikacija	Nustatomi per daug specifiniai techniniai standartai ar reikalavimai, todėl neužtikrinamos vienodos sąlygos visiems pirkimo dalyviams arba sukuriamos nepateisinamos kliūtys, trukdančios konkurencijai.	25 proc. dydžio sankcija. 5 proc. dydžio sankcija, jeigu gautas daugiau nei 1 pasiūlymas.
1.9.	Nepakankamai apibrėžtas pirkimo objektas	Skelbime arba pirkimo dokumentuose pateiktas perkamo objekto aprašymas yra nepakankamai tikslus, kad tiekėjai galėtų nustatyti perkamą objektą ar neperkančioji organizacija galėtų sudaryti pirkimo sutartį.	10 proc. dydžio sankcija.

2. Tiekėjų kvalifikacijos / pasiūlymų vertinimo pažeidimai

Nr.	Pažeidimas	Pažeidimo turinys	Rekomenduojamas sankcijos dydis
2.1.	Neleistinos derybos pirkimo procedūros metu	Pirkimas buvo vykdomas atviros arba ribotos procedūros būdu, bet neperkančioji organizacija derėjosi su dalyviais, išskyrus atvejus, kai diskusijos vyko išskirtinai dėl pateiktų pasiūlymų paaiškinimo arba patikslinimo, arba perkančiosios organizacijos įpareigojimų paaiškinimo.	5 proc. dydžio sankcija.
2.2.	Netinkamas tiekėjų kvalifikacijos vertinimas	Kvalifikacijos vertinimo kriterijai buvo pakeisti jau po vokų plėšimo procedūros, siekiant palengvinti reikalavimus tiekėjams, kad jų kvalifikacija būtų pripažinta tinkama, arba siekiant pašalinti tam tikrus tiekėjus. Taip pat, kai tiekėjų kvalifikacija vertinama aplaidžiai, neskaidriai ir pirkimo laimėtoju paskelbiamas kvalifikacinių reikalavimų neatitinkantis tiekėjas (t. y. nepakankamai patikrinta tiekėjo kvalifikacija).	25 proc. dydžio sankcija. 10 proc. dydžio sankcija, jei nustatoma bent viena iš žemiau paminėtų lengvinančių aplinkybių, arba 5 proc. dydžio sankcija, jei nustatomos ne mažiau kaip 2 iš žemiau paminėtų lengvinančių aplinkybių:  jei pasiūlymus dalyvauti pirkimo procedūroje pateikė daugiau nei vienas tiekėjas;  jei vykusioje pirkimo procedūroje pirkimo laimėtoju nebūtų nustatytas kitas tiekėjas;  jei buvo įgyvendintas racionalaus lėšų panaudojimo principas.
2.3.	Netinkamas tiekėjų pasiūlymų vertinimas	Vykdant pirkimo procedūras bei vertinant tiekėjo (-ų) pasiūlymus nesilaikyta Pirkimų taisyklių nustatytų procedūrų /reikalavimų (pvz., pirkimo dokumentų reikalavimų neatitinkantis pasiūlymas pripažintas atitinkančiu pirkimo dokumentų reikalavimus, prašyta pateikti papildomus dokumentus, dėl kurių pirkimo dokumentų reikalavimų neatitinkantis pasiūlymas tampa juos atitinkančiu, pareiškėjas, paramos gavėjas taiko lengvatines sąlygas vienam iš kandidatų, skirtingai traktuoja vienodas situacijas vieno iš tiekėjų naudai, taisoma pasiūlyme pateikta informacija, pakeičiamas pasiūlymas, taikant ekonominio naudingumo kriterijų neatmetamas pasiūlymas, kuriame su techniniais duomenimis pateikiama kaina, nesilaikyta derybų tvarkos ir pan.).	25 proc. dydžio sankcija. 10 proc. dydžio sankcija, kai nustatomos ne mažiau kaip 2 iš žemiau paminėtų lengvinančių aplinkybių, arba 5 proc. dydžio sankcija, jei nustatomos ne mažiau kaip 3 iš žemiau paminėtų lengvinančių aplinkybių:  jei pasiūlymas turėjo būti atmestas tik dėl pasiūlymo formos užpildymo trūkumų;  jei pasiūlymus dalyvauti pirkimo procedūroje pateikė daugiau nei vienas tiekėjas;  jei turėjęs būti atmestas pasiūlymas atitiko kvalifikaciją;  jei vykusioje pirkimo procedūroje pirkimo laimėtoju nebūtų nustatytas kitas tiekėjas;  jei buvo įgyvendintas racionalaus lėšų panaudojimo principas.
2.4.	Netinkamas tiekėjų kainų vertinimas	Vertinant tiekėjo (-ų) nustatytą kainą (-as) nesilaikyta Pirkimų taisyklių nustatytų procedūrų / reikalavimų (pvz., neprašyta pagrįsti neįprastai mažos kainos, ištaisyti kainos aritmetines klaidas, laimėtoju pripažintas tiekėjas, kurio kaina yra nepagrįsta ir padidinta ar pan.).	25 proc. dydžio sankcija. 2 proc. dydžio sankcija, jeigu neištaisytos aritmetinės klaidos, o jas ištaisius nepasikeistų tiekėjų pasiūlymų eilė.
2.5.	Informavimo apie pirkimo procedūros rezultatus trūkumai ir (ar) atidėjimo termino nesilaikymas	Pirkimas įvykdytas laikantis Pirkimų taisyklių nuostatų, tačiau tiekėjas (-ai) neinformuotas (-i) apie pirkimo procedūros rezultatus, sudarytą sutartį, netaikytas atidėjimo terminas ir pan.	5 proc. dydžio sankcija.
2.6.	Nesilaikyta tiekėjų pretenzijų nagrinėjimo procedūrų	Nesilaikyta Pirkimų taisyklių nustatytų procedūrų nagrinėjant pretenzijas (pvz., neišnagrinėta laiku, tiekėjai neinformuoti apie pretenzijos išnagrinėjimą, nepratęstos pirkimo procedūros datos ir pan.).	5 proc. dydžio sankcija.
2.7.	Pasirašyta pirkimo sutartis neatitinka pirkimo dokumentų / tiekėjo pasiūlymo	Į pasirašytą pirkimo sutartį perkeltos ne visos pirkimo dokumentų sutartinės nuostatos ir (ar) tiekėjo pasiūlymo duomenys ir (arba) pakeisti pirkimo sąlygose / tiekėjo pasiūlyme pateikti duomenys ir nepateiktas susitarimas dėl pirkimo sutarties sąlygų atitaisymo. Sankcija taikoma tiek rašytiniams sutarties pakeitimams, tiek de facto atliktiems sutarties pakeitimams. Jeigu pažeidimas susijęs tik su konkrečia pirkimo objekto dalimi, sankcija taikoma tik tai pirkimo objekto daliai. Pastaba. Sankcija netaikoma, jei buvo sumažinta perkamo objekto apimtis, proporcingai sumažinant sutarties vertę, nors tokios galimybės nebuvo numatyta sutartyje. Sankcija taip pat netaikoma, jeigu pirkimo sutartis buvo pasirašyta su tiekėju, kurio neatitinkantis pirkimo dokumentų reikalavimų pasiūlymas buvo pripažintas laimėtoju ir už tai taikoma sankcija pagal šio Metodikos priedo lentelės 2.3 papunktį.	25 proc. dydžio sankcija.
2.8.	Ataskaitos apie pirkimo procedūros rezultatus nepateikimas (kai pirkimas buvo vykdomas per www.nma.lt svetainę)	Pirkimas buvo vykdomas Projektų vykdytojų pirkimų sistemoje per www.nma.lt svetainę ir praėjus 30 kalendorinių dienų nuo vokų plėšimo datos projekto vykdytojas sistemoje neužpildė ataskaitos apie pirkimo procedūros rezultatus (apie nustatytą laimėtoją arba kitą priežastį, kurios pagrindu pirkimas pasibaigė).	5 proc. dydžio sankcija.

3. Sutarties vykdymo pažeidimai:

Nr.	Pažeidimas	Pažeidimo turinys	Rekomenduojamas sankcijos dydis
3.1.	Pasirašyta pirkimo sutartis pakeista nesilaikant nustatytų reikalavimų	Nesilaikyta Pirkimų taisyklėse nustatytų būtinų sąlygų keičiant pirkimų sutartį / negautas Agentūros sutikimas (kai jo reikalaujama) keisti sutartį. Po sutarties pasirašymo pakeisti esminiai sutarties elementai: kaina, prekių / paslaugų / darbų pobūdis, užbaigimo terminas, mokėjimo sąlygos ir naudojamos medžiagos. Pastaba. Sankcija taikoma tiek rašytiniams sutarties pakeitimams, tiek de facto atliktiems sutarties pakeitimams. Jeigu pirkimas buvo skaidytas į dalis, dėl kurių buvo sudaromos atskiros sutartys, ir pažeidimas susijęs tik su konkrečia pirkimo objekto dalimi, sankcija taikoma tik dėl tos konkrečios dalies. Jeigu pareiškėjui, paramos gavėjui yra taikomas išlaidų kompensavimo būdas (t. y. kai pareiškėjas, paramos gavėjas už prekes / paslaugas / darbus visiškai atsiskaito savo lėšomis ir vėliau deklaruoja šias išlaidas teikdamas mokėjimo prašymą) ir sutarties pakeitimu yra pabloginama tiekėjo padėtis, sankcijos netaikomos.	25 proc. dydžio sankcija. Jeigu avansas apmokamas iki sutarties pasirašymo dienos, taikoma 100 proc. dydžio sankcija. Jeigu sutarties vertė pakeista ne daugiau kaip 10 proc., taikomos sankcijos dydis lygus du kartus už pažeidimo vertę didesnei sumai. Jeigu sutarties įvykdymo terminas pratęsiamas ne daugiau kaip 10 kalendorinių dienų perkant prekes ir paslaugas, o perkant darbus – ne daugiau kaip 30 kalendorinių dienų, taikomos sankcijos dydis apskaičiuojamas sutarties vertę dalinant iš sutarčiai įvykdyti skirtų kalendorinių dienų skaičiaus, o gautą dalmenį padauginant iš dienų, kuriomis pakeistas sutarties įvykdymo terminas, skaičiaus. Šiuo būdu apskaičiuojama sankcija negali viršyti 25 proc. sutarties vertės.
3.2.	Pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Pirkimo taisyklių, tačiau vėliau buvo sumažinta perkamo objekto apimtis, proporcingai nesumažinus sutarties vertės. Pastaba. Sankcija netaikoma, jei buvo sumažinta perkamo objekto apimtis, proporcingai sumažinant sutarties vertę, nors tokios galimybės nebuvo numatyta sutartyje.	Nekompensuojama 100 proc. perkamo objekto dalies, kurios buvo atsisakyta, vertės, taip pat taikoma 25 proc. dydžio sankcija, jei atsisakytos objekto dalies vertė sudaro daugiau kaip 25 proc. visos pirkimo objekto vertės.

____________________________

Priedo pakeitimai:

Nr. BR1-894, 2013-08-20, Žin., 2013, Nr. 90-4504 (2013-08-23), i. k. 11323MAISAK0BR1-894

Nr. BR1-251, 2015-08-19, paskelbta TAR 2015-08-24, i. k. 2015-12523

Nr. BR1-385, 2015-12-02, paskelbta TAR 2015-12-07, i. k. 2015-19374

Pakeitimai:

1.

Nacionalinė mokėjimo agentūra prie Lietuvos Respublikos žemės ūkio ministerijos, Įsakymas

Nr. BR1-894, 2013-08-20, Žin., 2013, Nr. 90-4504 (2013-08-23), i. k. 11323MAISAK0BR1-894

Dėl Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymo Nr. BR1-83 "Dėl Sankcijų paramos gavėjams, pažeidusiems pirkimų vykdymo tvarką, taikymo metodikos patvirtinimo" pakeitimo

2.

Nacionalinė mokėjimo agentūra prie Žemės ūkio ministerijos, Įsakymas

Nr. BR1-251, 2015-08-19, paskelbta TAR 2015-08-24, i. k. 2015-12523

Dėl Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymo Nr. BR1-83 „Dėl Sankcijų paramos gavėjams, pažeidusiems pirkimų vykdymo tvarką, taikymo metodikos patvirtinimo“ pakeitimo

3.

Nacionalinė mokėjimo agentūra prie Žemės ūkio ministerijos, Įsakymas

Nr. BR1-385, 2015-12-02, paskelbta TAR 2015-12-07, i. k. 2015-19374

Dėl Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymo Nr. BR1-83 „Dėl Sankcijų paramos gavėjams, pažeidusiems pirkimų vykdymo tvarką, taikymo metodikos patvirtinimo“ pakeitimo

4.

Nacionalinė mokėjimo agentūra prie Žemės ūkio ministerijos, Įsakymas

Nr. BR1-211, 2016-09-01, paskelbta TAR 2017-04-21, i. k. 2017-06766

Dėl Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymo Nr. BR1-83 „Dėl Sankcijų paramos gavėjams, pažeidusiems pirkimų vykdymo tvarką, taikymo metodikos patvirtinimo“ pakeitimo